Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam "Kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem" (VSS-531)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 02.07.2021. | |
|  |  | |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ekonomikas ministrija, Iekšlietu ministrija | |
|  |  | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrija, Aizsardzības ministrija |
|  | |  |
|  | |  |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav | | |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Noteikumi nosaka kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeli.  2. Šajos noteikumos minētos lidojumus ar atsaitē piestiprinātu gaisa balonu, gaisa pūķi, bezpilota raķeti un raķešu modeli atļauts veikt personai, kas sasniegusi 16 gadu vecumu.  3. Šo noteikumu 2.punktā minētais vecuma ierobežojums netiek piemērots, veicot lidojumu ar:  3.1. atsaitē piestiprinātu gaisa balonu, kura diametrs ir mazāks par 2 m un apvalka tilpums ir mazāks par 3 m3, vai gaisa pūķi, kura kopējā pacelšanās masa ir mazāka par 2 kg, ievērojot ka lidojums tiek veikts augstumā līdz 50 m virs zemes vai ūdens virsmas;  3.2. raķešu modeli, ja tas tiek veikts vismaz 18 gadu vecumu sasniegušas personas uzraudzībā. | **Tieslietu ministrija**  1. Vēršam uzmanību uz to, ka Ministru kabinets ārējo normatīvo aktu var izdot tikai tādā gadījumā, ja likumdevējs likumā formulējis pilnvarojumu šāda akta izdošanai un noteicis pilnvarojuma robežas (skat. Satversmes tiesas 2017. gada 29. jūnija sprieduma lietā Nr. 2016-23-03 16. punktu). Turklāt Ministru kabineta noteikumu saturam jāatbilst likumdevēja noteiktajam pilnvarojumam Ministru kabinetam.  Jēdziens "kārtība" nozīmē norises īstenošanas veidu vai darbības organizāciju (skat., piemēram, Satversmes tiesas 2012. gada 2. maija sprieduma lietā Nr. 2011-17-03 13.3. apakšpunktu). Atsevišķos gadījumos Ministru kabineta noteikumu saturu var veidot arī materiālās normas, taču tām jābūt pieņemtām, pamatojoties uz nepārprotamu likumdevēja pilnvarojumu (skat., piemēram, Satversmes tiesas 2018. gada 18. oktobra sprieduma lietā Nr. 2017-33-03 14. punktu).  Vienlaikus vēršam uzmanību uz to, ka, nosakot projekta 2. punktā noteikto personas vecuma ierobežojumu, tiek ierobežotas personas tiesības. Savukārt Satversmes tiesa ir norādījusi, ka, lai noteiktu, vai ierobežojums ir attaisnojams, jāpārbauda, vai: 1) tas ir noteikts ar likumu; 2) tam ir leģitīms mērķis; 3) tas ir samērīgs (skat., piemēram, Satversmes tiesas 2020. gada 11. jūnija sprieduma lietā Nr. 2019-12-01 30. punktu, Satversmes tiesas 2019. gada 24. oktobra sprieduma lietā Nr. 2018-23-03 13. punktu).  Ievērojot minēto, kā arī to, ka nav skaidrs, no kuras likuma "Par aviāciju" normas izriet pilnvarojums Ministru kabinetam noteikt projekta 2.un 3. punktā paredzēto regulējumu, lūdzam izvērtēt un attiecīgi precizēt to, kā arī papildināt projekta sākotnējās (ex-ante) ietekmes novērtējuma ziņojuma (turpmāk – anotācija) I sadaļas 2. punktu ar atbilstošu skaidrojumu. | **Panākta vienošanās 02.07.2021. elektroniskās saskaņošanas laikā**  Svītrots noteikumu projekta 2. un 3.punkts.  Precizēts noteikumu projekta anotācijas I sadaļas 2.punkts.  Likuma “Par aviāciju” 117.13 pants nosaka, ka Ministru kabinets nosaka kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem.  Satversmes tiesa ir norādījusi, ka tiesību normu saturs noskaidrojams, izmantojot tiesību normu iztulkošanas metodes (skat. Satversmes tiesas 2002.gada 22.februāra sprieduma lietā Nr.2001-06-03 6.punktu, 2003.gada 4.februāra sprieduma lietā Nr.2002-06-01 secinājumu daļas 3.punktu un Satversmes tiesas 2011.gada 11.janvāra sprieduma lietā Nr.2010-40-03 9. punktu).  Atbilstoši Administratīvā procesa likuma 17.panta pirmajai daļai iestāde interpretējot (tulkojot) tiesību normu, lieto šādas interpretācijas pamatmetodes:  1) gramatisko (filoloģisko) interpretācijas metodi, tas ir, noskaidro tiesību normas jēgu no valodnieciskā viedokļa;  2) vēsturisko interpretācijas metodi, tas ir, noskaidro tiesību normas jēgu, ņemot vērā apstākļus, uz kuriem pamatojoties tā radīta;  3) sistēmisko interpretācijas metodi, tas ir, noskaidro tiesību normas jēgu saistībā ar citām tiesību normām;  4) teleoloģisko (jēgas un mērķa) interpretācijas metodi, tas ir, noskaidro tiesību normas jēgu, pamatojoties uz lietderīgu un taisnīgu mērķi, kas ar attiecīgo tiesību normu jāsasniedz.  Gramatiskā iztulkošanas metode ir tikai pirmā no iztulkošanas metodēm, un nav pareizi vadīties vienīgi pēc tiesību normas vārdiskās jēgas. Iztulkojot tiesību normu pēc gramatiskās metodes, iegūtais rezultāts nav galīgs, un pēc citu iztulkošanas metožu pielietošanas tas ne vienmēr var tikt apstiprināts (sk. Satversmes tiesas 2005.gada 22. aprīļa lēmuma par tiesvedības izbeigšanu lietā Nr. 2004-25-03 6.punktu un Satversmes tiesas 2011.gada 11.janvāra sprieduma lietā Nr.2010-40-03 9. punktu).  Lai noskaidrotu vai likums pilnvaroja Ministru kabinetam izdot noteikumus, kas  nosaka kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem, ir jānoskaidro pilnvarojuma mērķis un apjoms.  Satversmes tiesa jau norādījusi, ka ar pilnvarojuma mērķi saprot to, ko likumdevējs centies panākt, piešķirot Ministru kabinetam tiesības noregulēt attiecīgo jautājumu (sk. Satversmes tiesas 2007.gada 9.oktobra sprieduma lietā Nr. 2007-04-03 19.punktu un Satversmes tiesas 2011.gada 11.janvāra sprieduma lietā Nr.2010-40-03 9.1.apakšpunktu).  Likuma “Par aviāciju” 117.13 pants uzdot Ministru kabinetam izstrādāt noteikumus, kas nosaka kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem.  Uz līdzīgu tiesību normu pamata jau ir izdoti vairāki normatīvie akti, piemēram: Ministru kabineta 2021.gada 29.jūnija noteikumi Nr.437 “Specifiskās kategorijas bezpilota gaisa kuģu sistēmu ekspluatantu sertifikācijas un uzraudzības kārtība” un Ministru kabineta 2021.gada 29.jūnija noteikumi Nr.436 “Tālvadības pilotu kvalifikācijas noteikumi”. | 1. Noteikumi nosaka kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem.  Precizēts noteikumu projekta anotācijas I sadaļas 2.punkts:  Kārtību, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem, regulē likuma “Par aviāciju” 117.12 pants un Ministru kabineta 2019.gada 13.augusta noteikumi Nr.368 “Kārtība, kādā veicami bezpilota gaisa kuģu un cita veida lidaparātu lidojumi” (turpmāk – noteikumi Nr.368), kas zaudēja spēku 2021.gada 1.jūlijā.  Noteikumu projektā ir noteikta tāda pati kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem, kāda bija noteikta noteikumos Nr.368. Izņēmums ir noteikumu projekta 3.punkts, kas paredz, ka lai veiktu lidojumus ar atsaitē piestiprinātu gaisa balonu un gaisa pūķi augstāk par 50 m virs zemes vai ūdens virsmas, vai tuvāk par 10 km no lidlauka skrejceļa vai helikoptera laukuma, kas ir paaugstināta riska lidojumi, atsaitē piestiprināta gaisa balona vai gaisa pūķa operatoram ir jāveic riska novērtējums un jāsaņem valsts aģentūra “Civilās aviācijas aģentūra” (turpmāk – Civilās aviācijas aģentūra) atļauja, kas izsniegta saskaņā ar normatīvajiem aktiem par gaisa telpas pārvaldības kārtību, gaisa telpas struktūru un tās mainīšanas kārtību. |
| 2. | 8. Ja šo noteikumu 4.5. apakšpunktā minētā ierīce atsaites pārraušanas vai atraisīšanās gadījumā nedarbojas un gaisa balons turpina nekontrolētu lidojumu, tādējādi radot sadursmes riskus gaisa telpas lietotājiem, tā operators nekavējoties informē valsts akciju sabiedrību “Latvijas gaisa satiksme” (turpmāk - Latvijas gaisa satiksme), sazinoties atbilstoši Latvijas gaisa satiksmes tīmekļvietnē www.lgs.lv norādītajam, tostarp norādot atsaites atraisīšanās vai pārrāvuma laiku, vietu un paredzamo gaisa balona lidojuma maršrutu. | **Tieslietu ministrija**  2. Ievērojot, ka projektā nav 4.5. apakšpunkta, lūdzam precizēt projekta 8. punktā paredzēto regulējumu. | **Ņemts vērā**  Precizēta noteikumu projekta 4.5. apakšpunkta un 6.punkta numerācija (iepriekš 6.5. apakšpunkts un 8.punkts). | 6. Ja šo noteikumu 4.5. apakšpunktā minētā ierīce atsaites pārraušanas vai atraisīšanās gadījumā nedarbojas un gaisa balons turpina nekontrolētu lidojumu, tādējādi radot sadursmes riskus gaisa telpas lietotājiem, tā operators nekavējoties informē valsts akciju sabiedrību “Latvijas gaisa satiksme” (turpmāk - Latvijas gaisa satiksme), sazinoties atbilstoši Latvijas gaisa satiksmes tīmekļvietnē www.lgs.lv norādītajam, tostarp norādot atsaites atraisīšanās vai pārrāvuma laiku, vietu un paredzamo gaisa balona lidojuma maršrutu. |
| 3. | 11. Pirms lidojuma uzsākšanas ar bezpilota raķeti tās operators nodrošina, ka palaišanas teritorijā vismaz 500 m rādiusā neatrodas cilvēki, kas nav saistīti ar bezpilota raķetes palaišanu, transportlīdzekļi, personu manta, ugunsbīstami un sprādzienbīstami priekšmeti, kā arī netiks traucēti dzīvnieki. | **Tieslietu ministrija**  3. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunkts noteic, normatīvā akta projektā neietver normas, kas dublē augstāka spēka normatīvā akta tiesību normās ietverto normatīvo regulējumu. Ievērojot minēto, kā arī to, ka likuma "Par aviāciju" 117.1 panta pirmā daļa noteic, ka bezpilota gaisa kuģu lidojumus Latvijas Republikas gaisa telpā veic tā, lai neapdraudētu cilvēku dzīvību, veselību, privātumu un mantu, citu gaisa kuģu lidojumu drošumu un drošību, valsts aizsardzības un drošības intereses un nenodarītu kaitējumu videi, lūdzam precizēt projekta 11. punktā paredzēto regulējumu | **Panākta vienošanās 02.07.2021. elektroniskās saskaņošanas laikā**  Noteikumu projekta 10.punktā (iepriekš 11.punkts) ir:  1) noteikts konkrēts attālums, kas ir jāievēro operatoram pirms lidojumu uzsākšanas ar bezpilota raķeti lai neradītu draudus cilvēkiem, kas nav saistīti ar bezpilota raķetes palaišanu, transportlīdzekļiem, personu mantai, kā arī netraucētu dzīvniekiem;  2) ir uzskaitītas lietas kuras nevar atrasties 500 metru rādiusā no bezpilota raķetes palaišanas teritorijas.  Minētā norma daļēji operatoram nosaka kā var tikt izpildīta likuma “Par aviāciju” 117.1 panta pirmajā daļā noteiktā prasība. | 10. Pirms lidojuma uzsākšanas ar bezpilota raķeti tās operators nodrošina, ka palaišanas teritorijā vismaz 500 m rādiusā neatrodas cilvēki, kas nav saistīti ar bezpilota raķetes palaišanu, transportlīdzekļi, personu manta, ugunsbīstami un sprādzienbīstami priekšmeti, kā arī netiks traucēti dzīvnieki. |
| 4. | **IV. Noslēguma jautājums**  17. Šie noteikumi stājas spēkā 2021.gada 1.jūlijā. | **Tieslietu ministrija**  4. Projekta 17. punkts noteic, ka noteikumi stājas spēkā 2021. gada 1. jūlijā. Vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Ievērojot to, ka šie noteikumi, visticamāk, netiks izdoti līdz 2021. gada 30. jūnijam, kā arī to, ka likuma "Par aviāciju" pārejas noteikumu 47. punkts neparedz, ka projektā paredzēto regulējumu var piemērot ar atpakaļejošu spēku, lūdzam svītrot IV nodaļu. | **Ņemts vērā**  Svītrota noteikumu projekta IV nodaļa.  Precizēts noteikumu projekta anotācijas I sadaļas 2.punkts. | Precizēts noteikumu projekta anotācijas I sadaļas 2.punkts:  Noteikumu projekts stāsies spēkā Oficiālo publikāciju un tiesiskās informācijas likuma noteiktajā kārtībā. |
| 5. |  | **Aizsardzības ministrija**  Aizsardzības ministrija ierosina noteikumu projektu „Kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem” papildināt ar normu, ka lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeli bez saskaņošanas ar Nacionālajiem bruņotajiem spēkiem (Aizsardzības ministriju) ir aizliegti attiecībā uz sekojošiem objektiem un pasākumiem):  1. virs visiem militāriem (t.sk. militārās aviācijas objektiem) un valsts aizsardzības objektiem un attālumā līdz 50 m horizontālajā plaknē no šiem objektiem;  2. virs statiskiem karakuģiem ostas akvatorijā un jūrā un karakuģiem kustībā, un attālumā līdz 50 m horizontālajā plaknē no karakuģiem;  3. virs militārā pasākuma vietām un citos gadījumos, kad Nacionālie bruņotie spēki veic noteiktu objektu un personu apsardzi.  Iebildums ir izstrādāts, balstoties uz 2019. gada 13. augusta Ministru kabineta noteikumiem Nr.368 “Kārtība, kādā veicami bezpilota gaisa kuģu un cita veida lidaparātu lidojumi”, jo pašreizējā noteikumu projekta "Kārtība, kādā tiek veikti lidojumi ar atsaitē piestiprinātu gaisa balonu, gaisa pūķi, bezpilota raķeti un raķešu modeļiem" redakcijā nav noteikti būtiski ierobežojumi (izņemot vecuma un aparāta parametru cenzūru) uz gaisa balonu, gaisa pūķu, bezpilota raķešu un raķešu modeļu lidojumiem, tādējādi šos lidojumus būtu atļauts veikt virs militārajiem objektiem, kas pieļautu to apdraudējuma potenciālu palielināšanos. Turklāt tādā veidā tiktu atļauts veikt lidojumus ar bezpilota raķetēm, kas militārajā izpratnē var tikt uzskatītas par bezpilota vadāmajiem šāviņiem. | **Panākta vienošanās 2021.gada 30.jūnija sanāksmes laikā**  Noteikumu projekts papildināts ar 7. un 16. punktu. | 7. Atsaitē piestiprinātu bezpilota gaisa balonu un gaisa pūķu lidojumus aizliegts veikt augstāk par 20m virs zemes vai ūdens virsmas ja tie tiek veikti tuvāk par 50m horizontālajā plaknē no militāriem un valsts aizsardzības objektiem, karakuģiem, militārā pasākuma vietām un citos gadījumos, kad Nacionālie bruņotie spēki veic noteiktu objektu un personu apsardzi, izņemot gadījumus, ja lidojums ir saskaņots ar Nacionālajiem bruņotajiem spēkiem.  16. Bezpilota raķešu un raķešu modeļu lidojumus aizliegts veikt tuvāk par 50m horizontālajā plaknē no militāriem un valsts aizsardzības objektiem, karakuģiem, militārā pasākuma vietām un citos gadījumos, kad Nacionālie bruņotie spēki veic noteiktu objektu un personu apsardzi, izņemot gadījumus, ja lidojums ir saskaņots ar Nacionālajiem bruņotajiem spēkiem. |

Gertners, 67830961

[Viesturs.Gertners@caa.gov.lv](mailto:Viesturs.Gertners@caa.gov.lv)

Jēkabsons, 60001660

[Eizens.Jekabsons@caa.gov.lv](mailto:Eizens.Jekabsons@caa.gov.lv)